Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid Gazast Lõuna-Iisraeli
rea rakette.
Iisraeli Julgeolekuagentuuri juhi sõnul
õnnestus neil 2023. a I kvartalis ära hoida üle 200 tõsise terrorirünnaku.
Tšehhi Vabariik, kes on hetkel IAEA juhatuse eesistuja,
lubas toetada Iisraeli palvet võtta Iraan vastutusele
oma tuumategevuse eest.
Iisraelis ja selle ümber kihisevad jätkuvalt pinged,
tulipunktiks taas Jeruusalemma Templimägi.
Täna õhtul alanud paasapüha eel
kasvas sotsiaalmeedias ringlevate kihutusmaterjalide levik, kus väideti,
et Iisrael plaanib joosta tormi pühapaigas asuvale al-Aqsa mošeele.
Pärast seda, kui ca 80 000 moslemit osales eile päikeseloojangu ajal
igaõhtusel Tarawih' palvusel,
otsustas mitusada palestiina noorukit barrikadeeruda mošeesse, väites,
et nad kavatsevad pühapaika kaitsta.
Seoses julgeolekukorraldustega, mis keelavad pühapaigas ööbida,
järgnesid läbirääkimised Jordaania usuühendsega Waqf,
kes kutsus palestiinlasi olukorda mitte raskendama.
Noorukid keeldusid lahkumast
ja blokeerisid jõuga sissepääsu mošeesse.
Iisraeli märulipolitsei sisenes Templimäele
ja palestiinlastest noorukid hakkasid neid loopima kivide ja ilutulestikuga.
Iisraeli ohvitseridel õnnestus märul ca kahe tunni pärast lõpetada.
Palestiinlaste meedikute teatel
sai ca 240 palestiinlast erineva raskusega vigastusi
ja politsei teatel vahistati mitukümmend märatsejat.
Pärast vägivaldset märulit süüdistas Jordaania välisminister Ayman Safadi
Iisraeli brutaalses rünnakus rahumeelsete usklike vastu al-Aqsal
ja kutsus rahvusvahelist üldsust Iisraeli hukka mõistma,
nimetades teda "okupatsiooniks, mis harrastab illegaalset, ebainimlikku
ja provokatiivset praktikat,
mis tõukab meid nende pühade ajal plahvatuse suunas."
Egiptuse Välisministeeriumi avalduses mõisteti Iisrael hukka
ja kutsuti valitsust lõpetama usklike jultunud ründamine al-Aqsa mošees.
Märulid puhkesid ka mitmes Ida-Jeruusalemma araabia rajoonis
ning Läänekaldal Juuda ja Samaaria maakondades.
Kuigi Iisraeli Piiripolitseil õnnestus rahutused
mässuohjevahenditega edukalt laiali ajada,
kõlasid kell 3.10 ja 3.23 õhuhäired Gaza perifeeria asulates ja Sderotis,
sundides sealseid elanikke pommivarjendeisse kiirustama
Iisraeli armee Tagala Väejuhatuse määratud 15 sekundiga.
IDF esindusest kinnitati,
et kell 3.10 tulistati Hamasi valitsetavast Gazast viis raketti
Lõuna-Iisraeli asulate suunas.
Õnneks püüti neli raketti kinni ja viies plahvatas asustamata alal,
tekitamata vigastusi ja kahju.
Kell 3.32 tulistati Lõuna-Iisraeli asulate suunas veel neli raketti,
mis plahvatasid kõik õnneks asustamata aladel,
põhjustamata vigastusi ja purustusi.
Kell 6.55 toimunud kättemaksurünnakus
pommitasid IDF-i hävitajad
Hamasi sõjalist infrastruktuuri Gaza keskosas.
Sihikul olid kaks relvatootmistehast ja üks ladu.
IDF esinduse sõnul kahjustas rünnak oluliselt
terrorirühmituse Hamas võimeid
ja relvastuse hankevõimalusi Gazas.
Lisaks hävitasid IDF-i tankid mitu Hamasi vaatlusposti
Gaza-Iisraeli piiril.
Iisraeli kaitseminister Yoav Gallant pidas mitu kohtumist
julgeolekuolukorra hindamiseks
ja pärast Iron Dome'i raketitõrjepatarei külastamist Lõuna-Iisraelis,
hoiatas ta juudiriigi vaenlasi.
Pidasin täna mitu koosolekut olukorra hindamiseks
ja käisin Iron Dome'i patarei juures,
mis tabas öösel Gazast tulistatud raketid.
IDF sõdurid siin ja mujal riigis, maal, merel ja õhus
on valmis oma vahikorraks,
et kaitsta Iisraeli kodanikke paasaõhtusöömaajal,
kogu paasapüha vältel ja iga päev.
Tunnustame kõik nende tööd ja hindame neid
ning tahan öelda meie vaenlastele selgel sõnal:
"Ründame igaüht, kes püüab meid kahjustada.
Nõuame kõrget hinda, mis paneb nad kahetsema iga tegu,
mida nad katsetavad Iisraeli kodanike ja IDF-i sõdurite vastu."
Jeruusalemmas osales peaminister Benjamin Netanyahu
traditsioonilisel paasapühaüritusel Iisraeli Julgeolekuagentuuris (ISA),
kus selle direktor Ronen Bar teatas,
et 2023. a I kvartalis hoiti edukalt ära üle 200 tõsise terrorirünnaku.
Meid ootab väljakutseterikas periood, nii sisemiselt kui väliselt.
Aasta algusest peale
oleme selle kvartali jooksul nurjanud üle 200 olulise rünnaku,
millest 150 oleksid võinud toimuda relvadega, ca 20 droonide,
teiste enesetapupommitamiste või rammimiste teel.
Kannatasime ka 15 väga valusat kaotust,
mis olid valusad nii meile kui hukkunute peredele.
Tasub märkida, et ISA on peamiseks luurejõuks
tuhandete terrorismis kahtlustatavate vahistamiste taga
operatsioonis Lainemurdja,
koos rea teiste tähtsate julgeolekuaktsioonidega.
Ajal, kui Iisrael on silmitsi paljude ohtudega,
kiitis peaminister Netanyahu ISAd selle visa tegevuse eest,
kus on edukalt jõutud iga terroristini,
kes püüab kahjustada juudiriiki ja selle rahvast.
Lõpuks jõuate kõigini. See on suur saavutus.
Kõik, kes meile kahju tahavad, teadku, et selle eest tuleb maksta.
Netanyahu osales ka teisel paasapühaüritusel
IDF peakorteris Tel Avivis, kus ta kiitis Iisraeli armeed
ja selle juhti, peastaabiülemat kindralleitnant Herzi Halevit
lakkamatute jõupingutuste eest
Iisraeli riigi ja selle kodanike kaitsmisel.
Tahaksin väljendada oma tänu teile peastaabiülem, isiklikult
ja kogu käsuliinile, kõigile sõduritele
teie uskumatute, visade igapäevaste jõupingutuste eest
Iisraeli julgeoleku heaks.
See töö käib peamiselt, kuigi mitte täielikult, avalikkuse silme alt väljas,
kuid olen sellest teadlik ja tean, kui palju teenib see
iga Iisraeli kodanikku, ohutust ja meie riiki.
Ja selle eest kuulub teile meie siiras ja sügav tänu,
ja ka teie pühendumuse eest riigi julgeolekule.
Hoiatanud selgelt Iisraeli vaenlasi
mitte panema proovile riigi otsustavust enda kaitsmisel,
rõhutas Iisraeli juht luureagentuuri Mossad peakorteris esinedes
Jeruusalemma põhieesmärke vastasseisus Iraaniga,
kes taotleb avalikult juudiriigi hävitamist.
Pärast salastatud ülevaadet mitme Mossadi missiooni kohta,
kus osalenud agendid pälvisid peaministri kiituse,
kinnitas Netanyahu vajadust ära hoida,
et Iraan ei saaks tuumarelvavõimekust.
Kui me ei takista Iraani tuumarelvapürgimusi,
leiame end uuest reaalsusest, kus kogu maailm on nende pantvangis,
kes on trükkinud oma lipule soovi meid hävitada.
Seetõttu on see meie ülim missioon.
Mossadi juht David Barnea aga kiitis oma agente eduka töö eest
ja lubas jätkata väsimatult varjusõda Iraaniga.
Kui Iisrael jätkab operatiivset survet Iraanile
kõiges selle tuumaprogrammi
ja ähvardava sõjalise tegevusega seonduvas kogu regioonis
Jeruusalemma sõdadevahelise kampaania raames
püüab Iisraeli Välisministeerium võtta ajatolla režiimi aktiivselt vastutusele
ka rahvusvahelisel areenil.
Muuhulgas külastas Iisraeli välisminister Eli Cohen Tšehhit,
kus ta rõhutas Praha juhtkonnale, et Iraan pole üksnes Iisraeli probleem.
Iraani riikliku terrorismi sõrmejälgi on näha Ukraina juhtumi puhul,
kuid mitte ainult seal.
Iraani režiim pole üksnes regionaalne,
vaid ka Euroopa ja maailma probleem.
Tšehhi Vabariigi unikaalse positsiooni tõttu
Rahvusvahelise Aatomienergia Agentuuri IAEA juhatuse eesistujana
märkis minister Cohen vajadust võtta Iraan vastutusele
tuumarelvade leviku tõkestamise leppe NPT kohustuste rikkumise eest.
Pärast kohtumist oma Tšehhi kolleegiga
kohtus Cohen ka riigi presidendi Petr Paveliga,
kus Praha lubas nõuda Iraanilt aru
selle tuumategevuse kohta IAEA juhatuse järgmisel istungil.
Aitäh, et vaatasite TV7 Iisraeli Uudiseid!
Kui meie saated teid õnnistavad,
ja soovite toetada TV7 Iisraeli büroo annetuspõhist tegevust,
kaaluge doonoriks hakkamist.
Seda saab teha meie veebilehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud Vabadusepüha! Homseni!
Tõlge: Monika Jaaguri